ПРОТОКОЛ № 14

от заседанието на Комисия по правни въпроси 
на Висшия съдебен съвет, проведено на 04 април 2016 г.

Днес, 04 април 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА - отсъства							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Решение на Комисия „Международна дейност“ по протокол № 14/30.03.2016 г., т.2 относно предоставяне на информация от постоянните комисии към ВСС за напредъка на България по МСО за периода 01 януари – 31 март и определяне на участници в срещата с експертите на ЕК, която ще се проведе 20 – 22 април 2016 г.

Д Н Е В Е Н   Р Е Д:

1. ОТНОСНО: Писмо от Дария Проданова – зам. председател и ръководител на Търговска колегия на ВКС във връзка с решение на Комисията по правни въпроси по протокол № 12 от 21.03.2016 г., т. 5.

КОМИСИЯТА ПО ПРАВНИ ВЪПРОСИ
Р Е Ш И:

1.1. Извлечението от доклада на комисията, състояща се от съдии в Търговската колегия на ВКС, както и извлечението от протокола на общото събрание на Колегията, да се изпратят на окръжните съдилища, за запознаване и съобразяване при прилагане разпоредбата на чл. 76, ал. 1, т.3 от Правилника за администрацията в съдилищата.

2. ОТНОСНО: Сигнал от адв. Минчо Викторов Спасов, изпратен от председателя на Върховния касационен съд.

КОМИСИЯТА ПО ПРАВНИ ВЪПРОСИ
Р Е Ш И:

2.1. Възлага на дирекция „Правна“ да проучи поставения въпрос за следващо заседание на комисията.

3. ОТНОСНО: Писмо от председателя на Апелативен специализиран наказателен съд относно съкращаване щатната численост на съда.

КОМИСИЯТА ПО ПРАВНИ ВЪПРОСИ
Р Е Ш И:

3.1. Отлага за разглеждане, след произнасяне на Комисията по предложенията и атестирането на съдии, прокурори и следователи, за което Комисия по правни въпроси да бъде уведомена.

4. ОТНОСНО: Писмо от председателя на Административен съд София – град относно определяне размера на дължимите обезщетения на съдебен служител, съгласно разпоредбите на ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

4.1. При прекратяване на трудовото правоотношение със съдебен служител, поради придобито право на пенсия за осигурителен стаж и възраст, се дължи еднократно парично обезщетение при условията на чл. 354 от ЗСВ.
Тази разпоредба не обуславя неизплащане на обезщетението при прекъсване на трудовата дейност, поради което същото се дължи за времето на прослужените години в органите на съдебната власт сумарно, но не повече от 10 брутни месечни възнаграждения.
4.2. Решението да се изпрати на председателя на Административен съд София – град.

5. ОТНОСНО: Писмо от председателя на Окръжен съд гр. Благоевград относно начина на събиране на вземания на съдебната власт съгласно сключеното Споразумението за сътрудничество между ВСС и КЧСИ, за становище.

КОМИСИЯТА ПО ПРАВНИ ВЪПРОСИ
Р Е Ш И:

5.1. Във връзка с направеното запитване, Ви уведомяваме следното:

Съгласно разпоредбата на чл. 104 от ПАС изпълнителният лист се издава от първоинстанционния съд в полза на бюджета на съдебната власт по сметка на същия съд. Във връзка с това, следва съдия – докладчикът да издаде разпореждане за издаване на изпълнителен лист, съставляващо и обобщаващ акт, съдържащ разбивка на сумите, произтичащи от подлежащи на изпълнение актове, ако има такива постановени и от други инстанции. Във връзка с това, административните ръководители трябва да създадат вътрешна организация за служебно преглеждане на делото, след като същото се върне в първоинстанционния съд. Проверката следва да установи има ли основание да се издаде изпълнителен лист, за обобщаване на всички присъдени вземания от всички инстанции. В тези случаи се посочва сметката на първоинстанционния съд.
5.2. Решението по т. 5.1. да се изпрати на председателя на Окръжен съд гр. Благоевград.

6. ОТНОСНО: Запитване от Ваня Вълкадинова – съдия в Адм. съд гр. Благоевград относно членуване в Българска академия на науките и изкуствата.

КОМИСИЯТА ПО ПРАВНИ ВЪПРОСИ
Р Е Ш И:

6.1. Членуването в неправителствена организация, следва да бъде съобразено с чл. 195 от Закона за съдебната власт, уреждаща несъвместимостта на магистратските длъжности с посочените в разпоредбата хипотези.

7. ОТНОСНО: Писмо от председателя на Районен съд гр. Каварна относно уеднаквяване практиката на всички органи на съдебната власт относно предоставяне на документи, съдържащи лични данни.

КОМИСИЯТА ПО ПРАВНИ ВЪПРОСИ
Р Е Ш И:

7.1. Възлага на дирекция „Правна“ да проучи поставения въпрос за следващо заседание на комисията.

8. ОТНОСНО: Решение на КАОСНОВС по протокол № 13/29.03.2016 г., т.1 относно предложение за изменение на Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

8.1. Отлага разглеждането на т. 8 за следващо заседание.

ДОПЪЛНИТЕЛНИ ТОЧКИ:

9. ОТНОСНО: Решение на Комисия „Международна дейност“ по протокол № 14/30.03.2016 г., т.2 относно предоставяне на информация от постоянните комисии към ВСС за напредъка на България по МСО за периода 01 януари – 31 март и определяне на участници в срещата с експертите на ЕК, която ще се проведе 20 – 22 април 2016 г.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение решението на Комисия „Международна дейност“ по протокол № 14/30.03.2016 г., т.2 .

ЗА ПРЕДСЕДАТЕЛ
НА КОМИСИЯТА:		     /П/
                          СВЕТЛА ПЕТКОВА